Mi tewwi tmurt n Lezzayer timunent, adabu yessexdem tasertit tamutlayt n umhers arumi. Taserit n umyekcem afransis d tsertit n usmenyef n tutlayt tunsibt. Deg tallit-nni n umheres tella yiwet n tutlayt tunsibt d tutlayt tafransist. Mi teffeɣ seg tmurt n lezzayer deg 1962, adabu azzayri ikemmel deg tsertit-agi anda i d-yessebded tutlayt n taɛrabt taklasikit d tutlayt tunṣibr, d tutlayt tawḥidt n ugdud azzayri. Tasertit tamutlayt n tmurt n lezzayer seg timunent ar tura semman-as inagmayen, am Grandguillaume(G.), Taleb Ibrahimi (KH.)atg, tasertit n usteɛreb. Tutlyat n taɛrabt taklasikit d tutlayt tunṣibt, tutlayin tiyaḍ n ugdud azzayri ttwagedlent.